procesaur/Wiki.mk huggingface dataset:
Интеркалација

Интеркалација — вметнување на престапен ден, недела или месец со цел календарските години да се усогласат со годишните времиња.
Сончевата година не се состои од цели денови, но календарската година мора да се состои од цели денови. Единствениот начин ова да се усогласи е да се промени бројот на денови во календарската година.
Во многу календари, ова се прави со додавање на дополнителен ден (престапен или интеркаларен ден) на обичната година од 365 дена. Со тоа се добива престапна година од 366 дена.
Едиктот од Каноп, издаден од фараонот Птоломеј III, Евергет од Египет во 239 година. пр. Хр., го утврдил системот на престапни години.
Во грегоријанскиот календар, како и во јулијанскиот календар што му претходел, интеркалирањето се врши со додавање еден ден на месец февруари во секоја престапна година. Во јулијанскиот календар, ова се случува на секои 4 години.
Сончевата година, исто така, нема цел број на месечеви месеци, така што месечевиот календар мора да се користи со променлив број на месеци во една година. Обично е 12 месеци, но понекогаш на годината се додава и 13-ти месец (интеркаларен или емболизмички месец).
ISO 8601 вклучува година од 52 недели. Секоја година која има 53 четвртоци има 53 недели; таа дополнителна недела може да се нарече интеркаларна.
Утврдувањето дали една година има интеркалација може да се пресмета според (јулијанскиот, грегоријанскиот или хебрејскиот календар) или да се определи со набљудување (ирански календар).
1 Поврзано
* Календар
* Јулијански календар
* Грегоријанскиот календар
* Ирански календар
* Хебрејски календар
* Хинду календар
* Кинески календар
* Исламски календар (интеркалирањето е забрането)
* Престапна секунда
ПУ „Пере Тошев“ - Дебриште

Основно училиште „Пере Тошев“ (официјално: Подрачно општинско основно училиште „Пере Тошев“ — Дебриште; скратено: ПООУ „Пере Тошев“) — поранешно подрачно основно училиште во тиквешкото село Дебриште, кое било во состав на истоименото училиште од селото Росоман, Општина Росоман.
Училиштето е именувано по македонскиот револуционер Пере Тошев.
1 Местоположба
Училиштето се наоѓа во средишниот дел на селото Дебриште.
2 Настава
Во училиштето наставата се изведувала на македонски наставен јазик.
3 Галерија
ПУ „Пере Тошев“ - Камен Дол

Основно училиште „Пере Тошев“ (официјално: Подрачно општинско основно училиште „Пере Тошев“ — Камен Дол; скратено: ПООУ „Пере Тошев“) — поранешно подрачно основно училиште во тиквешкото село Камен Дол, кое било во состав на истоименото училиште од селото Росоман, Општина Росоман.
Училиштето е именувано по македонскиот револуционер Пере Тошев.
1 Местоположба
Училиштето се наоѓа на крајот од селото Камен Дол.
2 Настава
Во училиштето наставата се изведувала на македонски наставен јазик.
3 Галерија
Пештери Аџанте

Пештери Аџанте (маратхи: अजिंठा लेणी, ''Ajiṇṭhā leni'') се состојат од 29 пештерски храмови издлабени во карпите на Аџанте во две фази, во вториот век п.н.е (за време на династијата Сатавахана) и во 5 век (за време на династијата Вакатака). Во пештерите има фрески и скулптури прогласени од индиската влада (''Археолошко истражување на Индија'') за „најубавите зачувани примери на индиската уметност, особено сликарството.“ Пештерите се издлабени во карпите на клисурата на реката Вагума, кој има облик на латинската буква „У“ и ги содржи некои од најубавите будистички ѕидни слики во Индија. Затоа во 1983 година се впишани во списокот на УНЕСКО на Светско наследство на Азија и Австралија .
1 Историја
Оваа област од 2 век п.н.е билa населенa со будистички свештеници кои поради нападите на Хиндусите го напуштиле во 5 век. Пештерските храмови останале заборавени и веројатно целосно ќе пропаднеле доколку не биле толку оддалечени и скриени од луѓето.
Во 1819 година британската армија, при лов на тигри, го забележала нивното постоење, по што започнало и нивното истражување. Набрзо станале познати по нивната егзотична локација, импресивната архитектура, уметничките слики и долго заборавената историја.
2 Особености
Покрај раскошно врежаните портали, секој храм е оригинален одвнатре. Тие се повеќе длабоки отколку што се широки и секој има ниша на ѕидот спроти влезот во кој е сместена скулптурата на Буда.
Повеќето храмови (ги има околу 20) биле специјално издлабени од локалните владетели околу 475 година, вклучувајќи ја на пр. пештера I која има голема ''вихара'' сала (која се користи за живеење на свештениците) со свештенички соби и ''чаитуа'' (хинду за „света“) соба со храмот на Буда во позадина. Ѕидовите на главната сала се сликани во фреско -техника со гипсена подлога. Некои од сликите прикажуваат епизоди од животот на Буда (т.н. „Јатака приказни“), додека влезот е врамен со две фигури на бодисатва. Бодисатвите се просветлени суштества кои ја одложуваат нирваната за да им помогнат на другите да го постигнат истото просветлување. Бодисатвите се разликуваат од Буда затоа што имаат кралски накит и се богато опремени со деликатни украси. Овие прикази се слични на фреските од античкиот град Сигирија во Шри Ланка .
Натуралистичкото сликарство е избалансирано со благо тонирани бои, а цртањето на контурите, кое секогаш е клучен елемент на индиското сликарство, јасно ги оцртува формите. Тонските градации на бои создаваат илузија на тридимензионалност. Оваа синтеза на грациозноста на божество и опипливата човечност е типична за индиската уметност во периодот Гупта (320-600 година).
ПУ „Страшо Пинџур“ - Дреново

Основно училиште „Страшо Пинџур“ (официјално: Подрачно основно општинско училиште „Страшо Пинџур“ - Дреново; скратено: ПООУ „Страшо Пинџур“) — подрачно основно училиште во тиквешкото село Дреново, во состав на истоименото училиште од градот Кавадарци, Општина Кавадарци.
Училиштето е именувано по македонскиот партизан Страшо Пинџур.
1 Местоположба
Училиштето се наоѓа во селото Дреново.
2 Настава
Во училиштето наставата се изведува на македонски наставен јазик.
3 Галерија
ПУ „Гоце Делчев“ - Шашаварлија

Основно училиште „Гоце Делчев“ (официјално: Подрачно основно општинско училиште „Гоце Делчев“ - Шашаварлија; скратено: ПООУ „Гоце Делчев“) — подрачно основно училиште во штипското село Шашаварлија, во состав на истоименото училиште од градот Штип, Општина Штип.
Училиштето е именувано по македонскиот национален херој Гоце Делчев.
1 Местоположба
Училиштето се наоѓа во селото Шашаварлија, на самиот негов влез.
2 Настава
Во училиштето наставата се изведува на турски наставен јазик во една комбинирана паралелка.
3 Галерија
Процес (филм)

„Процес“ (англиски: ''The Trial'') — американско-француски филм од 1962 година во режија на Орсон Велс (Orson Welles), кој е автор и на сценариото во соработка со Пјер Шоло (Pierre Cholot). Главните улоги ги играат: Ентони Перкинс (Anthony Perkins), Жана Моро (Jeanne Moreau), Орсон Велс, Елза Мартинели (Elsa Martinelli), Роми Шнајдер (Romy Schneider), Медлин Робинсон (Madeleine Robinson), Аким Тамироф (Akim Tamiroff) и Сузан Флон (Suzanne Flon). Снимена во продукција на Александер Салкинд, оваа егзистенцијална драма со елементи на трилер и фантастика претставува слободна преработка на истоимениот роман на Франц Кафка. Филмот е снимен на париската железничка станица Орсеј и во Загреб (на Велесаемот, пред катедралата и на савскиот насип), а во помала мера и во Дубровник. Велс успеал мајсторски да ги искористи природната и направената сценографија за да ги нагласи паранојата, изгубеноста и немоќта на поединецот соочен со тоталитарниот систем. За време на премиерата, филмската критика тврдела дека Велс не успеал сугестивно да ја пренесе општествената критика од Кафкиниот роман, а во одбрана на својот филм, Велс иронично тврдел дека тој е неговиот најубав филм. Покрај импресивниот визуелен приказ, дело на снимателот Едмонд Ричард, филмот се одликува со сугестивна и атмосферична режија, со одлична сценографска употреба на големите затементи простори, ходници и предворја и со забележителна глума.
1 Синопсис
Некој го наклеветил плашливиот и повлечен банкарски службеник Јозеф К. (го игра Перкинс) кого, едно утро, го будат двајца полицајци. Тие го известуваат дека е уапсен, но не му кажуваат поради какво обвинение. Работите стануваат уште полоши кога како негов бранител е одреден грубиот и циничен адвокат Алберт Хастлер (го игра Велс), кој на Јозеф не му дава никаква надеж за позитивна разврска на неговиот судски процес. Не знаејќи зошто е затворен, Јозеф почнува да се прашува дали е виновен за нешто. Додека го преиспитува својот однос со сосетката, проститутката Марика Бурстнер (ја игра Моро), како и низ разговорите со љубовницата на Хастлер, Лени (ја игра Шнајдер) и со судската чистачка Хилде (ја игра Мартинели), Јозеф станува опседнат со помислата дека со нешто ја заслужил својата судбина...
Езотерично христијанство

Езотерично христијанство (|&#7952;σωτερικός = „внатрешен, таен, скриен“) — поим што се одликува себеси со некои окултни учења што тврдат дека имаат „скриено“, „вистинито“ разбирање на христијанството, достапно, според нивното мислење, само за тесен круг на „просветлени“, „посветени“ и високообразовани луѓе. Самите следбеници на езотеричното христијанство го сметаат христијанството како религија исполнета со големи таинства, и отворено го потврдуваат постоењето и поседувањето на одредени езотерични доктрини и практики што го даваат клучот за нив.
Езотеричното христијанство е тесно поврзано со гностицизмот и опстојува во неколку современи цркви.
1 Историја
Некои современи научници претполагаат дека во раните етапи на протоортодоксното христијанство, основниот склоп на усни учења бил наследен и од палестинскиот и од хеленистичкиот јудаизам. До IV век, се верувало дека овие учења ја образуваат основата на тајното усно предавање познато како ''disciplina arcani''. Меѓутоа, основните богослови тврдат дека оваа традиција првенствено содржела литургиски подробности и одредени други практики, од кои некои опстојуваат во различни гранки на основното христијанство. Значајни влијанија врз езотеричното христијанство вклучуваат богословите Климент Александриски и Ориген, истакнати личности на Александриската катехетичка школа.
ПУ „Лирија“ - Долно Јаболчиште

Основно училиште „Лирија“ (официјално: Подрачно основно општинско училиште „Лирија“ - Долно Јаболчиште; скратено: ПООУ „Лирија“) — подрачно основно училиште во велешкото село Долно Јаболчиште, кое е во состав на истоименото училиште од селото Горно Јаболчиште, Општина Чашка.
Името на училиштето доаѓа од албанскиот збор „лирија“ што означува Слобода.
1 Местоположба
Училиштето се наоѓа во селото Долно Јаболчиште, во неговиот средиштен дел.
2 Настава
Во училиштето наставата се изведува на албански наставен јазик.
3 Галерија
Теремин

Тереминот (или ''Тереминвокс, Тереминовокс, Терменвокс, Аетерофон'') е еден од најраните електронски инструменти. Името го добил според неговиот изумител советскиот физичар Лав Сергеевич Теремин или Леон Теремин како го нарекувале на Запад во 1919 година. Специфичноста на тереминот можеби е во тоа, што е единствен музички инструмент кој свира без допирање.
Тереминот се состои од два радио осцилатори и две антени. Поврзан со звучник, тој испраќа електрични сигнали кои произведуваат многу надреални, „вонземјански“ звуци и затоа често се користи за саундтрекови на хорор и научнофанатастични филмови.
Тереминот се свири така што музичарот ги движи рацете околу двете антени и на тој начин ја регулира јачината и висината на тонот. Потребна е посебна вештина и многу вежбање, така што има малку навистина добри тереминисти. Можеби најпознатата употреба на теремин во поп музиката може да се слушне во песната „Good Vibrations“ од The Beach Boys .
Звукот се произведува со движење на рацете околу антените,
во кои има електричен полнеж, а самото тело на музичарот делува како заземјување. На овој начин, оддалеченоста на рацете од антените создава тонови и го диктира нивниот волумен и темпо.
Теремин зазема посебна улога во историјата на музиката поради Роберт Муг, градителот на инструменти. Во неговите млади денови, тој го искористил своето искуство од теремин за да го развие првиот синтисајзер .
1 Поврзано
* (анг.)
*
2 Наводи
Календи

Календи (на архаичен латински: ''kǎlendāī'', ''-āsōm''; на класичен латински: ''kǎlendae'', ''-ārum'') — првиот ден од секој месец во римскиот календар, денот на младата месечина кога календарот ги следел месечевите мени (години на Ромул и Нума Помпилиј).
На тој ден, понтифите го објавувале датумот на подвижните празници за наредниот месец и должниците морале да ги платат своите долгови запишани во ''calendaria'', сметководствените книги, од каде потекнува зборот ''календар''.
Август го популаризирал изразот „грчки календи“, да асоцираат дејство одложено на неодредено време.
1 Потекло на зборот
Според една теорија овој архаичен поим доаѓа од етрурскиот јазик, што се објаснува со задржувањето на буквата ''k'' при пишувањето датуми, буква од која Римјаните брзо се ослободиле во корист на ''c'' (ретките латински зборови во ''k'' најчесто се од странско потекло) .
Според друга теорија потеклото на овој поим е чисто латинско: доаѓа од латинскиот ''calenda'' („што треба да се нарече“) од глаголот ''calare'' („повикува, нарекува“).
2 Броење на деновите
За да се најде датум на латинскиот календар, се врши одбројување на деновите до младата месечина, односно до почетокот на следниот месец и се додава два на овој број. На пример, 22 април е десеттиот ден пред мајските календи, бидејќи остануваат уште осум дена до мај на кои се додава два.
Така, мартовските календи се интеркаларни денови пред првиот ден од месец март, кој е првиот месец од римската година.
3 Празници
Секој месец, календите ѝ биле посветени на Јунона, а идите му биле посветени на Јупитер. Јунона била наречена календарска Јунона.
Јануарските календи се нарекувале сатурналии, која Римјаните ја славеле на крајот на декември.
Матроналија (на латински: ''Mātrōnālǐa'', ''- ǐum'' ): празници што ги слават матроните на мартовските календи.
Фабари (на латински: ''fabariae Kalendae'') биле јунските календи, кога на боговите им се принесувале ново дарови.
4 Лингвистичко наследство
Овој збор е изворен на неколку поими и изрази што се користат во западната култура.
Календарот произлегува од придавката ''calendarium'' („календар“), кој назначи регистар на сметки (кој бил расчистуван на први во месецот. Точното значење на ''календарот'' би било „регистар за датум на доспевање“) и, според тоа, календарот првично е регистар каде се бележат настаните поврзани со одреден датум од месецот. Зборот доаѓа непосредно од латинската придавка, со поопшто значење.
„На грчки календи“ (''Ad kalendas graecas'') значи „да го одложи извршувањето на дејствие на неопределено време“. Навистина, Грците никогаш немале календии, па изразот се однесува на непознат датум. Грчките календи, исто како и „на куков ден“ (или „на куково лето“), иронично потсетуваат на датум кој изгледа точно определен, но кој на крајот никогаш нема да се одржи.
5 Поврзано
* Иди
* Нони
ПУ „Петар Поп Арсов“ - Извор

Основно училиште „Петар Поп Арсов“ (официјално: Подрачно основно општинско училиште „Петар Поп Арсов“ - Богомила; скратено: ООУ „Петар Поп Арсов“) — подрачно основно училиште во велешкото село Извор, кое е во состав на истоименото училиште од селото Богомила, Општина Чашка.
Училиштето е именувано по македонскиот национален деец, филолог и револуционер Петар Поп Арсов.
1 Местоположба
Училиштето се наоѓа во средишниот дел на селото Извор.
2 Историја
Училиштето во минатото било централно и го носело името „Св. Кирил и Методиј“.
3 Настава
Во училиштето се изведува настава од прво до петто одделение и наставата се изведува на македонски наставен јазик.
4 Галерија
Фолк Фест Роса

Фолк Фест Роса — македонски музички фолк-фестивал од ревијален карактер кој почнал да се одржува од 1999 година во Универзална сала – Скопје. Фестивалот е во продукција на Радио Роса.
1 Историја
Фолк Фест Роса е фестивал на македонска фолк-фестивал за новосоздадена авторска музика, кој за прв пат се одржал во 1999 година, во Универзална сала – Скопје. Фестивалот е од ревијален карактер каде нема победници. На Фолк Фест Роса се доделува награда за животно дело секоја година.
На фестивалот низ годините, настапувале врвни музички имиња на македонската естрада како: Гоце Арнаудов, Блага Петреска, Миле Кузмановски, Атина Апостолова, Благица Павловска, Ефто Пупиновски, Горан Тодоровски, Војо Стојановски, Виолета Томовска, Есма Реџепова, Марјан Коцев, Петранка Костадинова, Наум Петрески, Васка Илиева, Смиља Митревска, Група Биоритам, Татјана Лазаревска, Група Дрим Тим, Никола Костадиновски, Јордан Митев, Група Маестро, Група Академци, Мијалче Стојанов-Џумбуш и други.
Фестивалот низ годините се одржувал во Универзална сала – Скопје, потоа Македонска опера и балет. Моментално фестивалот се одржува во Дом на АРМ – Скопје.
Водител на фестивалот е: Ирена Спировска. Медиумски покровител низ годините бил Сител ТВ, потоа Телевизија Алфа, МРТ 1. Моментално фестивалот се емитува на Телевизија Сонце.
Во 2024 година, се одржа јубилејното 25. издание на македонскиот фолк-фестивал Фолк Фест Роса, каде настапиле познатите наши пејачи: Стојне Николова, Ленче и Горан Кукиќ, Благоја Грујовски, Нино Величковски, Анета Љумаковска, Мишко Крстевски, Дамјан Стојановски, Група Биоритам, Бендот на Браќа Нуне.
Градина Ерам

Градина Ерам (|باغ ارم‎‎, персиски: - Баг-е Ерам) е историска персиска градина во градот Шираз Иран. Градината и зградата во неа се наоѓаат на северниот брег на реката Хошк, во провинцијата Фарс.
1 Историја
Градината и зградата биле изградени во средината на тринаесеттиот век од страна на Илханат, највисокиот началник на кашкајско племето Парс. Првобитниот изглед на градината, со својата карактеристична персиска структура од четири рајски градини, најверојатно бил поставен во единаесеттиот век од страна на Селџуците и подоцна означена како „Баг-е Шах“ (Кралската градина на персиски) и тогаш била поедноставна и помалку орнаменталена. Корнелиус де Бруин, патник од Холандија, напишал опис на градините во осумнаесеттиот век.
Во текот на 150 години, структурата на Градината била модифицирана, обновувана и стилски менувана од различни учесници. Градината била еден од имотите во сопственост на благородничкото семејството Кавами од Шираз. Зградата гледа на југ по подолгата оска. Нејзе ја дизајнирал локалниот архитект Хаџи Мохамад Хасан. Зградата се состои од 32 соби сместени на два ката, украсени со плочки на кои се испишани стихови на познатиот ирански поет Хафез. Зградата била реновирана за време на владеењето на династиите Занд и Каџар.
Денес, градината Ерам и зградите се дел од ботаничката градина Шираз (основана во 1983 година) од Универзитетот во Шираз. Градината и зградата се отворени за јавноста, како историски културен споменик. Тие се дел од светското наследство и се заштитени од Организацијата за културно наследство на Иран .
2 Поврзано
*
Марсово Поле

Марсово Поле (латински: ''Campus Martius)'' — рамница во древниот град Рим (6 век пр. н. е.), кој тогаш сè уште бил на 7 ридови покрај реката Тибар, што се користела за обука на војниците. Рамницата имала површина од 2 км² на природниот лак на реката Тибар, која во времето на древниот Рим главно се користела за обука на војската.
Во раниот среден век, овој дел станал најгусто населен дел од Рим, бидејќи целото преостанато население се собрало покрај реката Тибар и единствениот безбеден пат до остатокот од светот преку ''Porta del Popolo'' на ''Via Cassia'' и понатаму на север до Витербо, Сиена, Фиренца и Ломбардија.
Ливреја

Ливреја (|livrée) — во буржоаските куќи и дворови, униформи со посебен крој и одредена боја за лакеи, вратари, кочијаши и други слуги. Обично е со ширити, реси, волнени аскелбендери, гајтани, понекогаш со грбот на господарот. Во Стара Франција е свечена облека на витези и дворјани, што означува припадност кон еден или друг сизерен. Како во средновековието, така и за лакеите во раниот нов век, ливрејата често ги носела хералдичките бои на сопственикот.
Елементи од ливрејата се запазени во униформите на театарските вработени, гардероберите, лакеите и вратарите. Во воздухопловната средина, ливрејата е боја на авион. Во возилата, за оваа намена се користат шеми на бои.
1 Историска воена употреба
Поимот „ливреја“ сега ретко се користи во воен контекст, што го прави невообичаено да се опишуваат воени униформи или дизајн на воени возила со овој поим. Наместо тоа, современиот воен еквивалент е „стандарден број“, кој се однесува на пропишаните бои и прописи што ја регулираат воената облека и опрема.
Меѓутоа, во доцниот XVII и почетокот на XVIII век, раните воени униформи се сметале за еден вид ливреја, честопати нарекувана „кралски капут“ во европските монархии. Во текот на оваа епоха, офицерите на француската ''Garde du Corps'' (Кралски телохранители) успешно се спротивставиле против носењето униформи додека биле на должност во Версајскиот дворец, бидејќи таквата ливреја претполагала ропство наместо нивниот статус на аристократи.
Бркови (група)

Бркови е хрватски турбофолк - панк рок бенд од Загреб. Тие на хумористичен начин ги комбинираат далечните жанрови во мелодична целина. Од турбофолкот, тие користат емотивни текстови во комбинација со жестокоста на панк рокот и моќта на хеви металот. Нивните простодушни текстови се проникнати со директен стил на свирење.
Тие издаваат албуми самостојно, без посредство на издавачка куќа. Сметаат декa не им треба издавачка куќа за промоција на албуми, самите ја вршат целата работа поврзана со целокупната организација. Како причина го наведуваат присуството на интернетот, како и фактот дека доколку склучат договор со издавачка куќа, нема да можат да понудат албуми за бесплатно преземање, што и сакаат да го направат. Сите нивни албуми може да се преземат во целост во mp3 формат на нивната официјална веб-страница. Албумите се печатат во стандарден ЦД формат и се дистрибуираат на концерти. Бркови се вистински панк рок бенд според другите карактеристики. Наместо со вистински имиња, тие се претставуваат со прекари, бесплатно нудат албуми, текстовите на песните се навредливи и сексистички. Сепак, овој бенд ги заменува вообичаените општествени и политички теми на панкот со љубовни текстови типични за турбофолк и забавна музика. Сегашниот пејач Шамсо 69 му се приклучил на бендот во 2007 година кога го заменил првиот пејач. Тој е автор на повеќето текстови.
Видот на музика што ја свиреле Бркови, претходно ја свиреле претежно босански бендови како што се ''Ватрени пољубац'' и ''Нервозни поштар.'' До сега имаат издадено седум студио албуми и компилацискиот албум ''Бркати гости'', на кој различни бендови (Атеист Рап, SARS, Шумејкер Трипер, Киша метака, Мотус, Стилнес, Машинко, итн.) свират кавери на нивните песни.
1 Дискографија
* punkfolkwellness (2009)
* Друштво бркатих младиќа (2010)
* Балкански есперанто (2011)
* Бркати гости (2013)
* Пизда материна (2014)
* Торзо Дадо Топиќа (2016)
* Хормон среќе (2018)
* Бркови су за љубов (2020) 
* Крвава новчаница (2023)
Марсово Поле (Париз)

Марсово Поле (|Champ de Mars) — најголемиот јавен зелен простор во Париз, кој се наоѓа во 7-миот арондисман, помеѓу Ајфеловата кула на северозапад и ''Воена школа'' (''École militaire)'' на југоисток. Паркот е именуван по римското Марсово Поле (полјана на богот на војната Марс), од самиот почеток го добил тоа име затоа што се користел за обука на војници.
Quintilis

Quintilis или Quinctilis (јули) — петтиот месец од римскиот календар, па оттука и неговото име (''quintus -'' пет). Овој месец бил преименуван во Iulius при воспоставувањето на јулијанскиот календар, според името на Јулиј Цезар (на латински, ''Iulius Caesar'' ).
1 Календар
јули, Quintilis / Iulius
1, Kalendis Quintilibus
2, ante diem VI (sextum) Nonas Quintiles
3, ante diem V (quintum) Nonas Quintiles
4, ante diem IV (quartum) Nonas Quintiles
5, ante diem III (tertium) Nonas Quintiles
6, pridie Nonas Quintiles
7, Nonis Quintilibus
8, ante diem VIII (octavum) Idus Quintiles
9, ante diem VII (septimum) Idus Quintiles
10, ante diem VI (sextum) Idus Quintiles
11, ante diem V (quintum) Idus Quintiles
12, ante diem IV (quartum) Idus Quintiles
13, ante diem III (tertium) Idus Quintiles
14, pridie Idus Quintiles
15, Idibus Quintilibus
16, ante diem XVII (septimum decimum) Kalendas Sextiles
17, ante diem XVI (sextum decimum) Kalendas Sextiles
18, ante diem XV (quintum decimum) Kalendas Sextiles
19, ante diem XIV (quartum decimum) Kalendas Sextiles
20, ante diem XIII (tertium decimum) Kalendas Sextiles
21, ante diem XII (duodecimum) Kalendas Sextiles
22, ante diem XI (undecimum) Kalendas Sextiles
23, ante diem X (decimum) Kalendas Sextiles
24, ante diem IX (nonum) Kalendas Sextiles
25, ante diem VIII (octavum) Kalendas Sextiles
26, ante diem VII (septimum) Kalendas Sextiles
27, ante diem VI (sextum) Kalendas Sextiles
28, ante diem V (quintum) Kalendas Sextiles
29, ante diem IV (quartum) Kalendas Sextiles
30, ante diem III (tertium) Kalendas Sextiles
31, pridie Kalendas Sextiles
2 Поврзано
* Римски календар
* Јулијански календар
* Римски верски празници
Нони

Нони — во римскиот календар, референтен ден во месецот, на 5-ти или 7-ми во зависност од месецот.
1 Потекло на зборот
На латински поимот се нарекува '''' (само женски род множина). Според римскиот писател Варон поимот потекнува од латинскиот збор ''nonus'' „деветти“, што ја определува положбата на ноните во однос на идите, или обновувањето на Месечината во текот на месец Ianuarius.
2 Одлики
Ноните се 8. ден пред идите, нивниот датум се менува во зависност од месецот:
* 7. ден во текот на полните месеци, што содржат 31 ден (''Martius'', ''Maius'', ''Quintilis'' и ''October'');
* 5. ден други месеци : месеците пократки од 31 ден (''Ianuarius'', ''Februarius'', ''Aprilis'', ''Iunius'', ''Sextilis'', ''September'', ''November'' и ''December'') и можниот интеркаларен месец ''Mercedonius''.
Идите се во средината на месецот и се случуваат на 13. или 15. ден од месеците. Поради нивната оддалеченост, идите и ноните од истиот месец ја носат истата нундинска буква, означувајќи го нивното место во римската седмица.
Денот што му претходи на ноните се бележи како pridie nonas (скратено како Prid. Non.). Останатите денови кои следат по календите и пред нив се бележат со помош на број, броејќи наназад од ноните (самиот референтен ден е вклучен во броењето). Така, датумот на денот по календите е означен како ''ante diem sextum nonas'' за полните месеци, ''ante diem quartum nonas'' за другите месеци (скратено како ''a.d. VI Non.'' или ''a.d. IV Non.''), што значи „на шестиот [или четвртиот] ден пред ноните“. Датумот на денот пред ''pridie nonas'' е ''ante diem tertium nonas'' (скратено како ''a.d. III Non.''), „на третиот ден пред ноните“. Следниот ден по ноните се обележува на сличен начин, наназад од идите: ''ante diem octavum idus''.
3 Историја
Можно е на почетокот на римскиот календар, ноните да одговараат на првата четвртина од Месечината. Ова соодветсвување веројатно престанало поради последователните промени на календарот.
Ноните е денот кога ''Rex sacrorum'' ги прогласува празниците на месецот. Ноналиите (''nonalia sacra'', на латински) се верско чинодејство што се одржува на ноните.
Како и календите и идите во секој месец, ноните се сметаат за неповолни денови за венчавка. Според Светониј, и поради сличноста на зборот со негација, Август се воздржувал од преземање важни работи за време на ноните.
3.1 Поврзано
* Римски календар
* Календи
* Иди
Life Is Killing Me

Life Is Killing Me е шестиот албум на американскиот готик метал бенд Type O Negative. Албумот бил издаден на 17 јуни 2003 година. Во Европа бил издаден со бонус ЦД.
1 Листа на песни
Иди

Иди — во римскиот календар, референтен ден во средината на месецот, на 13-ти или 15-ти во зависност од месецот.
1 Етимологија
Поимот на латински се нарекува ''īdus'' (само женски род множина). Би можело да произлегува од глаголот ''iduare'', „дели, подели“, што ја определува положбата на ''Идите'' во средината на месецот. Според римскиот писател Варон, поимот потекнува од етрурскиот ''itus'' или сабинскиот ''idus'', што значи „поделба“.
2 Одлики
Идите се наоѓаат приближно во средината на месеците од римскиот календар, нивниот датум се менува во зависност од месецот:
* 15-тиот ден во текот на полните месеци, што содржат 31 ден (''Martius'', ''Maius'', ''Quintilis'' и ''October'');
* 13-тиот ден во другите месеци: месеците пократки од 31 ден (''Ianuarius'', ''Februarius'', ''Aprilis'', ''Iunius'', ''Sextilis'', ''September'', ''November'' и ''December'') и можниот интеркаларен месец ''Mercedonius''.
Ноните се 8. ден пред идите и се случуваат на 5. или 7. ден од месеците. Поради нивната оддалеченост, идите и ноните од истиот месец ја носат истата нундинска буква, означувајќи го нивното место во римската седмица.
Денот што му претходи на идите е обележан како ''pridie idus'' (скратено како ''Prid. Id.''). Останатите денови по ноните и пред идите се бележат со број, броејќи се наназад од идите (самиот референтен ден е вклучен во броењето). Така, датумот на денот по ноните е обележан ''ante diem octavum idus'' (скратено како ''ad VIII Id.''), што значи „на осмиот ден пред идите“. ДенОТ пред ''pridie idus'' est ''ante diem tertium idus'' (скратено како ''ad III Id.''), „на третиот ден пред идите“. На сличен начин се обележува и денот по идите, броејќи наназад од календите на следниот месец (неговиот број зависи од бројот на денови во месецот).
3 Историја
Можно е на почетокот на римскиот календар идите да соодветсвувале на полната месечина. Ова соодветствување веројатно престанало поради последователните промени на календарот.
Јулиј Цезар бил убиен на мартовските иди (т.е. 15 март) во 44 година пр. н. е., на почетокот на состанокот на Сенатот во Помпеевата курија на Марсовото Поле.
4 Поврзано
* Римски календар
* Мартовски иди
* Календи
* Нони
Светло преку улицата

„Светло преку улицата“ (француски: ''La lumiere d’en face'') — филм на режисерот Жорж Лакомб од 1955 година. Главните улоги ги играат: Рејмон Пелегрин, Рожер Пиго и Брижит Бардо.
1 Синопсис
Оливија е сопруга на еден сопственик на ресторан. Тој закрепнува по сериозната несреќа, но нивниот брак е оптоварен со проблемот на неговата импотенција. Сопругот почнува да се сомнева дека Оливија го изневерува со работниците на сервисот што се наоѓа наспроти ресторанот, иако таа му е целосно верна...
Воено училиште (Париз)

Воено училиште (|École militaire) — голем градежен комплекс во кој е сместено воено училиште. Се наоѓа во Париз, југоисточно од Марсовото Поле.
Училиштето било отворено во 1751 година на настојување на Мадам де Помпадур и со поддршка на кралот Луј XV. Првобитното името му било ''École royale militaire'' (Воено кралско училиште). Изграден е на левиот брег на Сена, недалеку од Домот на инвалидите. Зградата ја проектирал дворскиот архитект Анж-Жак Габриел, а неговиот наследник, Александар-Теодор Бронгниар, го продолжил проектот.
Еднаквост (знак)

Знак за еднаквост (=) — математички симбол кој означува еднаква вредност помеѓу променливите, константите или другите математички изрази. Во 1557 година, знакот го вовел велшкиот физичар и математичар Роберт Рекорд.
1 Употреба
1.1 Математика
Во математиката, знакот за еднаквост може да се користи за да се претстави факт, услов ( ) или друго.
1.2 Програмирање
Во програмирањето, знакот за еднаквост обично се користи за доделување:
* — x добива вредност 2
* — вредноста на променливата x се зголемува за 2
додека двоен или троен знак за еднаквост се користи за да се покаже еднаквост.
1.3 Хемија
Во хемиските формули, две паралелни црти што укажуваат на двојна врска обично се претставени со знак за еднаквост.
Национален историски парк на култура Чако

Национален историски парк на култура Чако (|Chaco Culture National Historical Park) — Национален историски парк кој содржи најголема концентрација на древни ''пуеблоси'' на југозападниот дел од САД. Паркот се наоѓа во северозападниот дел на државата Ново Мексико помеѓу градовите Албакерки и Фармингтон во кањонот што преминува преку Чако Вош. Овде има најбројни древни рушевини северно од Мексико и затоа е едно од најважните предколумбиски локалитети во САД.
Помеѓу 900 и 1150 година кањонот Чако бил важен центар на културата антички народи Пуебло (Анасази). Древните жители носеле камени блокови и дрва од оддалечените области, градејќи петнаесет големи комплекси кои останале најголемите згради во Северна Америка сé до 19-ти век. Се шпекулира дека Чако имал археоастрономско значење, а како доказ се зема петроглифот "Сончев нож" во Фајада Бут. Многу згради Во Чако биле поставени во согласност со сончевите и месечевите циклуси, и за што биле потребни генерации на астрономски набудувања и вековна координација на конструкции. Се верува дека променливата клима довела до иселување на Чакоанците и конечно напуштање на кањонот, кој започнал по педесетгодишната суша во 1130 година.
Овој културен локалитет, лоциран во сува и ретко населена област Четири Агли претставува УНЕСКО-ов локалитет на Светското наследство. Бидејќи се сметаат за кревки и подложни на оштетување, и поради стравување од оштетување кое би било предизвикано од туристите, Фајада Бут е затворен за јавноста. Хопи и Пуебло домородните Американци, кои имаат усни преданија за иселување од Чако и духовна врска со земјата, го сметаат локалитетот за свет. Службата за национални паркови на САД се обидува тесно да соработува со племенските претставници, така што нивната грижа за локацијата не е во спротивност со верските убедувања.
1 Галерија
Оги

Оги (понекогаш оге) е ерменски алкохолен пијалак дестилиран од овошје или бобинки. Нашироко се произведува како ракија од домашни градинарски плодови низ цела Ерменија, каде што се служи како популарен пијалак за добредојде на гостите и рутински се пие за време на оброците. Веројатно, ерменскиот оги воопшто не е „водка“ и само како таков се сметал за време на советската ера во Ерменија.
Оги од дудинки комерцијално се произведува и извезува под името на брендот ''Арцах'' од страна на компанијата Арцах-Алко Бренди во областа Аскеран во Република Арцах.
1 Видови
*''Тути оги'' – црница оги (комерцијален бренд ''Арцах'', од Нагорно-Карабах)
*''Хони оги'' - од дрен
*''Цирани оги'' – од кајсии
*''Танџи оги'' – од круши
*''Кагоги оги''– од грозје
*''Салори оги'' – од сливи
*''Моши оги'' – од капина
*''Ци оги'' – од смокви
*''Хундзори оги'' – од јаболка
Maius

Maius (мај) — третиот месец од римскиот календар. Овој месец ѝ бил посветен на Маја, божицата на растот. Со одлуката од 532 година на Римската црква, годината да почнува на 1 јануари, мај постапно станал 5 месец во годината.
1 Календар
Мај, Maius
1, Kalendis Maiis
2, ante diem VI (sextum) Nonas Maias
3, ante diem V (quintum) Nonas Maias
4, ante diem IV (quartum) Nonas Maias
5, ante diem III (tertium) Nonas Maias
6, pridie Nonas Maias
7, Nonis Maiis
8, ante diem VIII (octavum) Idus Maias
9, ante diem VII (septimum) Idus Maias
10, ante diem VI (sextum) Idus Maias
11, ante diem V (quintum) Idus Maias
12, ante diem IV (quartum) Idus Maias
13, ante diem III (tertium) Idus Maias
14, pridie Idus Maias
15, Idibus Maiis
16, ante diem XVII (septimum decimum) Kalendas Iunias
17, ante diem XVI (sextum decimum) Kalendas Iunias
18, ante diem XV (quintum decimum) Kalendas Iunias
19, ante diem XIV (quartum decimum) Kalendas Iunias
20, ante diem XIII (tertium decimum) Kalendas Iunias
21, ante diem XII (duodecimum) Kalendas Iunias
22, ante diem XI (undecimum) Kalendas Iunias
23, ante diem X (decimum) Kalendas Iunias
24, ante diem IX (nonum) Kalendas Iunias
25, ante diem VIII (octavum) Kalendas Iunias
26, ante diem VII (septimum) Kalendas Iunias
27, ante diem VI (sextum) Kalendas Iunias
28, ante diem V (quintum) Kalendas Iunias
29, ante diem IV (quartum) Kalendas Iunias
30, ante diem III (tertium) Kalendas Iunias
31, pridie Kalendas Iunias
1.1 Поврзано
* Римски календар
* Јулијански календар
* Римски верски празници
Тепаче

Тепаче е ферментиран пијалак направен од кора од ананас, а се засладува со ''нерафиниран шеќер'' или кафеав шеќер. Понекогаш се зачинува со чили во прав и се служи ладно. Тепаче обично го продаваат уличните продавачи во Мексико, складиран во буриња за да се забрза процесот на ферментација. Се служи во глинена кригла или во проѕирна пластична кеса со вметната сламка за носење. Во САД, се продава во барови или традиционални мексикански ресторани во југозападниот дел на САД.
Процесот на ферментација е едноставен и брз, што го прави пијалак кој лесно се произведува дома. Иако тепачето се ферментира неколку дена, добиениот пијалак не содржи многу алкохол. Процесот на ферментација се потпира на природен квасец и бактерии присутни на лушпите од ананас и во околината. Шеќерот служи како извор на хранливи материи за овие микроби, кои произведуваат млечна киселина и јаглерод диоксид, што придонесува за блага шумливост и киселиот вкус.
Тепаче се ферментира од различни микроорганизм: ''Lactobacillus pentosus'', ''L. paracasei'', ''L. planarum'', ''L. lactis'' и квасец од родот Saccharomyces се пронајдени во тепаче. За оптимална ферментација, се препорачува да се користи нерафиниран шеќер, кој го подобрува вкусот и бојата на пијалакот. Водата од чешма треба да се филтрира за да се отстрани хлорот, кој може да го инхибира процесот на ферментација. Во мексиканската кујна, содржината на алкохол во тепаче може да се зголеми со мала количина пиво.
1 Потекло
''Тепаче'' датира од предколумбиското Мексико, како популарен пијалак меѓу народот Нахуа од централно Мексико; на ацтечкиот јазик, зборот nah значи „пијалак направен од пченка“. Првично пченка била основа на тепаче, но современиот рецепт за тепаче користи кора од ананас како храна која се ферментира за да се произведе киселиот пијалак.
2 Комерцијализација
Поради популарноста на тепачето во Мексико, пијалакот сега комерцијално се произведува како безалкохолен пијалак. Постојат неколку различни марки на тепаче, вклучувајќи го и Т''епаче'' од корпорацијата Фрумекс. Оригиналниот Фрумекс тепаче содржел 12% сок и бил направен од ферментирани лушпи и пулпа заедно со малку шеќер, зачини и јачмен. Таа верзија била заменета со понова верзија која содржела само 10% сок и била без јачмен. Тој беше направен само од ферментиран сок од ананас, без кора или пулпа. Најновата верзија, сега ребрендирана како Тепачито, сè уште содржи само 10% сок, но таа е направена од ферментиран сок и кожа, без јачмен. Вклучува бел и кафеав шеќер и зачини.
3 Поврзано
* Техуино
* Пулке
* Квас, уште еден лесно ферментиран пијалак со малку алкохол
* Комбуча, лесно ферментиран чај напиток
Iunius

Iunius или Junius (јуни) — четвртиот месец од римскиот календар. Овој месец ѝ бил посветен на на божицата Јунона, божица на небото и жена на Јупитер. Со одлуката од 532 година на Римската црква, годината да почнува на 1 јануари, мај постапно станал 5 месец во годината.
1 Календар
јуни, Iunius
1, Kalendis Iuniis
2, ante diem IV (quartum) Nonas Iunias
3, ante diem III (tertium) Nonas Iunias
4, pridie Nonas Iunias
5, Nonis Iuniis
6, ante diem VIII (octavum) Idus Iunias
7, ante diem VII (septimum) Idus Iunias
8, ante diem VI (sextum) Idus Iunias
9, ante diem V (quintum) Idus Iunias
10, ante diem IV (quartum) Idus Iunias
11, ante diem III (tertium) Idus Iunias
12, pridie Idus Iunias
13, Idibus Iuniis
14, ante diem XVIII (duodevicesimum) Kalendas Iulias
15, ante diem XVII (septimum decimum) Kalendas Iulias
16, ante diem XVI (sextum decimum) Kalendas Iulias
17, ante diem XV (quintum decimum) Kalendas Iulias
18, ante diem XIV (quartum decimum) Kalendas Iulias
19, ante diem XIII (tertium decimum) Kalendas Iulias
20, ante diem XII (duodecimum) Kalendas Iulias
21, ante diem XI (undecimum) Kalendas Iulias
22, ante diem X (decimum) Kalendas Iulias
23, ante diem IX (nonum) Kalendas Iulias
24, ante diem VIII (octavum) Kalendas Iulias
25, ante diem VII (septimum) Kalendas Iulias
26, ante diem VI (sextum) Kalendas Iulias
27, ante diem V (quintum) Kalendas Iulias
28, ante diem IV (quartum) Kalendas Iulias
29, ante diem III (tertium) Kalendas Iulias
30, pridie Kalendas Iulias
1.1 Поврзано
* Римски календар
* Јулијански календар
* Римски верски празници
Алиби

Алиби (|alibī, „некаде на друго место“) — изјава на лице осомничено за кривично дело дека бил на друго место кога е извршено кривичното дело. За време на полициска истрага, од сите осомничени вообичаено се бара да дадат информации за нивното место на живеење во релевантен временски период, што, онаму каде што е можно, обично би било потврдено од други луѓе или преку други средства (како што се проверка на телефонските записи или сметките на кредитните картички, употреба на видео надзор, итн.).
Во текот на кривичната постапка, алиби е одбраната што обвинетиот ја излага како доказ дека не можел да го стори делото бидејќи во времето на извршување на наводното кривично дело бил на друго место. Книгата The ''Criminal Law Deskbook'' вели: „Алиби се разликува од сите други одбрани; се заснова на премисата дека обвинетиот е навистина невин.“
Едреник

Едреник — вид брод што ја користи ветерната енергија за да се движи.
1 Историја
Едрениците се појавиле во времето на крстоносните војни, како бродови со високи страни и кружен труп. Тие имале поголема носивост во споредба со претходните бродови, кои најчесто користеле весла за погон. Во 11 век се користи брод со 2 јарболи, а од 13 до 16 век каравели и караки.
Во 17 век за прекуокеански пловидби се користеле источнииндијци (|East Indiamen), западноиндијци и левантинци. Тоа се веќе тријарболни едреници, со депласман до 1500 тони. Имаат 3 вкрстени едра на предните два јарбола, и големо латинско едро на задниот јарбол. Имаат таканаречени летечки едра меѓу јарболите.
Најголем развој едрениците достигнале во 19 век. Во 1820-тите години, брзите фрегати и поштенските бродови го минуваат патот од Њујорк до Ливерпул за 16-17 дена, а нивните депласмани биле 500-1000 тони. Во 1840-тите бил претставен клиперот, најсовршениот и најбрзиот едреник од таа ера.
Од средината на 19 век сè повеќе се градат едреници со железни и челични конструкции, иако парниот погон на бродовите сè повеќе ги потиснува. Долго време се граделе и комбинирани бродови, со погон на пареа и дополнителни едра, кои биле поекономични од чистите пароброди поради помалата потрошувачка на јаглен. Така во 1907 годин во САД бил изработен едреникот „Томас Лосон“ со депласман од 12.000 тони со дополнителни едра од површина од околу 3.800.
На почетокот на 20 век едрениците со депласман поголем од 1000 тони исчезнуваат, но се јавуваат моторните едреници со депласман до 500 тони, и мотор до 300 коњски сили. Тие сè уште понекогаш се користат за превоз.
Поштенска адреса

Поштенска адреса — целосна одреденост на местоположбата на примачот на пратката. Испраќачот на пратката ја пишува на пликот и му овозможува на поштенското претпријатие да ја насочува и распределува споменатата пошта.
Поштенските адреси исполнуваат посебни стандарди за секоја држава.
1 Општи забелешки
Адресата обично се пишува во средината на десниот дел на пликот. Поштенската марка се лепи во горниот десен дел.
За време на автоматската обработка на поштата, машината ја чита адресата и ја претвора во баркод. Баркодот потоа се користи од машините за распределба на поштата.
Секое поштенско претпријатие има определува свои правила за адресирање. Во поголемиот дел од континентална Европа, бројот на куќата/градбата се става по улицата. Ова е случај со сите земјите од Бенелукс, Германија, Швајцарија, Италија, Шпанија, во Скандинавија, во земјите од поранешна Југославија, Полска, Русија, Португалија итн.
Во Франција, Обединетото Кралство, Ирска и државите кои произлегуваат од британската и француската империја, бројот на куќата/градбата се наоѓа пред улицата.
Кога поштата се испраќа во странство, името на државата се додава на адресата со големи букви. Светскиот поштенски сојуз наведува дека „делот од адресата што ја означува земјата на дестинација е регулиран со препораките на земјата на потекло, додека остатокот од адресата е предмет на препораките на земјата на дестинација.
2 Европски директиви, нов пристап
Европските директиви, во нов пристап, сега бараат наведување на поштенската адреса на производот ставен на пазарот, за да се зајакне неговата следливост.
''Синиот водич'' кој се однесува на воведување на прописите за производи на Европската Унија во 2016 година наведува дека „Означувањето на производот на името и адресата на производителот (и увозникот, во случај на увезени производи) претставува основно барање во однос на следливоста. Доколку е потребно, им дозволува на органите за надзор на пазарот брзо да стапат во врска со економскиот оператор одговорен за пласирање на опасен или несоодветен производ на пазарот на Унијата.“
3 Адресирање во Македонија
Правилното адресирање на пратките е предуслов за брзо и точно доставување. Според напатствијата на Македонска пошта, пратките треба да бидат адресирани на следниов начин:* Прв ред – име и презиме или назив на примачот.
* Втор ред – улица и куќен број (на пр. Даутица 12 или Даутица 12А); број на влез, кат, број на стан (треба да се назначат само ако е потребно).
* Трет ред – населено место (село, населба или град). Ако називот на населеното место е ист како и називот на поштенската единица, населеното место не е задолжително да се пишува во адресата.
* Четврти ред – поштенски број и име на доставна пошта. (прво се пишува поштенскиот број, потоа се остава празно место па се пишува називот на одредишната поштенска единица, без скратување на името)
4 Поврзано
* Светски поштенски сојуз
* Поштенски број
* Поштенски броеви во Македонија
* Пост-рестант
Alma mater

''la'' — израз од латинско потекло, кој може да се преведе како „мајка хранителка“ или „згрижувачка мајка“, понекогаш се користи за да се однесува на факултетот или универзитетот каде што студирало некое лице.
1 Историја
Поимот се користел во древен Рим за да ја означи божицата мајка. Во средниот век, изразот го користеле и христијаните за да ја назначат Дева Марија, мајката на Исус од Назарет. На пример, химната la значи ''Света Богородица на Искупителот''. „''la''“ е пред сè мотото на Болоњскиот универзитет. Употребата на овој израз потоа постепено се проширил и на другите европски универзитети. Alma mater е, исто така, папска була прогласена од папата Климент V на април 1310 година како дел од судењето на Редот на темпларите.
1.1 Модерна епоха
Во модерните времиња, овој израз се користи, на пример, од Рабле, за да го означи универзитетот на кој студирало едно лице. Поимот главно се користи во светот на високото образование. Така, во Латинска Америка, поимот главно се користи за означување на универзитетот на кој студирало некое лице. Во земјите од англиското говорно подрачје се користи и за колеџ или средно училиште. Поимот исто така се однесува на ''incipit'' на химната на едно училиште и најчесто на универзитет во истите овие земји од англиското говорно подрачје. Во Соединетите Американски Држави, повеќето стари универзитети како оние на en имаат своја ''la'', поим кој во овој случај ја означува целата химна на еден универзитет, а не само неговите први зборови како во општа смисла на поимот.